ફ્રાન્સના મહાન ખેલાડી થિયેરી હેનરી અત્યારે બેલ્જિયમના આસિસ્ટન્ટ કોચ છે અને તેમના માર્ગદર્શન હેઠળ બેલ્જિયમે આ વખતે 14 ગોલ નોંધાવ્યા છે. આમ 2018ના વર્લ્ડ કપમાં સૌથી વધુ ગોલ બેલ્જિયમના નામે છે. હેનરીએ ટીમને આક્રમક બનાવી છે અને હવે હેનરી તેની જ ભૂતપૂર્વ ટીમ ફ્રાન્સ સામે રમવા માટે બેલ્જિયમને તૈયાર કરી રહ્યો છે. જાપાન સામે 0-2થી પાછળ રહ્યા બાદ બેલ્જિયમે શાનદાર રમત દાખવી હતી અને આ લડાયક રમતને પરિણામે તેમનો 3-2થી વિજય થયો હતો. ક્વાર્ટર ફાઇનલમાં બેલ્જિયમે જાયન્ટ બ્રાઝિલને 2-1થી હરાવ્યું હતું.